මී උණ වැළඳිය හැකි අවදානම් කාලසීමාව තුළ සතියකට වරක් ගත යුතු මෙම ඖෂධය ලබාගැනීමෙන් කිසිදු අන්තරායක් හෝ අතුරු අබාධයක් ඇති නොවේ.නමුත් ඖෂධ ලබා ගැනීමට එසේ කෙනෙක් පැමිණෙන්නේ ඉතාමත් කලාතුරකින් බව පවසන මහජන සෞඛ්‍ය පරීක්ෂකවරු තමන්ට මී උණ වැළඳෙන්නේ නැති බවට සමාජය තුළ දුර්මතයක් සහ අනවබෝධයක් පවතින බැව් ද දිනමිණ ට කියා සිටියහ.කෙසේ වෙතත් මේ වනවිට රාජ්‍ය සේවයේ නියුතු කෂේත්‍ර නිලධාරීන් මගින් ද මීඋණ අවදානම සහ ප්‍රතිජීවක ඖෂධය ලබා ගැනීමේ අවශ්‍යතාව පිළිබඳ ප්‍රජාව දැනුම්වත් කෙරෙන අතර මී උණ තුරන් කිරීම සඳහා සහාය වන ලෙස ද මහජන සෞඛ්‍ය පරීක්ෂකවරු ජනතාවගෙන් ඉල්ලීමක් කරති.